Waititi RawiriRAWIRI WAITITI (Co-Leader—Te Paati Māori) (remote): Tēnā koe e te Pīka otirā tēnā tātou i te Whare. Tēnā tātou i ō tātou tini mate o te wā. Ko Kahurangi June Jackson ko te kuia a Aunty Barlu tērā ko Tā Wira tēnā ko Marina Sciascia anō hoki tērā arā ko wai atu ko wai atu. Rātou te hunga wairua ki a rātou.Ka hoki mai rā ki a tātou e hika mā kua pae nei tēnā anō hoki tātou katoa. Kahurānaki tū mai rā Ngāti Kahungunu iwi Ngāti Kahungunu ki Wairarapa Ngāti Kahungunu ki Tāmaki-nui-a-Rua karanga mai whakatau mai rā. Tēnā tātou i te āhuatanga o ngā tawatawainga anei rā tō mokopuna te uri o Kahakura Mihiata e mihi nei e tangi nei. Ngā pae maunga o Ruahine o Tararua tū mai rā. Rangitāne o Wairarapa Rangitāne o Tāmaki-nui-a-Rua karanga mai whakatau mai tā. Tēnā tātou i tā tātou tipuna te tipua kaitā ko Rongokako. He nui ngā kōrero mō te tipua nei ki roto i awahau ki te Tai Rāwhiti ā ki Te Whānau-a-Apanui hoki. Kei reira tonu tōnu tapawae kei ngā toka tū moana ki Waiōrore Te Whānau a Hinetekahu ki Toihau. Nō reira ngā mihi nui ki a koutou e whakawaha nei e hautū nei i tēnei kerēme. Tēnei tātou i te āhuatanga o tēnei taihonotanga kerēme Tiriti a Ngāti Kahungunu me Rangitāne me ngā kaupapa kua poua ki roto i tēnei kerēme i tēnei rā ā te paparua i a Castlepoint Scenic Reserve te mahi tahi mō te tiaki i te moana ki Wairarapa me te awa o Ruamahanga te whakahokitanga mai o ngā whenua tāpui a Mākirikiri me te Mataikona Scenic Reserves anō hoki. E hika mā kei te mihi atu rā ki a koutou i ngā whakatōpūtanga o ngā rawa nei.Ahakoa ngā tūāhuatanga o tēnei kerēme kāore e tarea te whakatika i ngā hē o te Kāwanatanga me ōna ture ka roa nei e apo i a tātou. He apo whenua he apo tikanga he apo tangata he apo mahara a te Māori. Kātahi te taniwha whakawehewehe tangata ko tēnei whakawehewehe whānau whakawehewehe hapū whakawehewehe iwi hoki. Heoi anō. Ko te tūmanako ka tarea tonu te whai oranga i roto i tēnei tūāhuatanga te waihanga pakihi te tipu mahi te whakaora hapori te whakaora tikanga me te reo me wērā mea katoa. E tūmanako nei e tātou i roto i ēnei rangi tonu ā anō hoki i runga i te mahi tahi. Ahakoa kotahi pai heneti noa iho kua whakahokia mai ki a mātou me waiho ake mā ō tātou mokopuna te iwa tekau mā iwa pai heneti e toe ana e whawhai.Heoi anō kei roto i tō mātou kaupapa here Mana Motuhake te huarahi mō tēnei tūāhuatanga. Kei runga i te pīrangi a Te Paati Māori hei tauawhi i ō tātou iwi me tahuringia i te whakaaetanga whakaatu whakataunga kerēme te whakakore i te kōpaki putea the full and final settlement me te large natural grouping te whakamana i ngā whakataunga a te Taraipunara o Waitangi me te whakatikatika i ngā WAI kerēme e tārewa tonu ana ā te whakatūngia i tētahi komihana Tiriti o Waitangi hei āta mātautau i te Kāwanatanga me ōna tari katoa ā me te whakahoki i ngā whenua rāhui katoa ki ngā iwi. Nā reira e hika mā kua rongo tātou i ngā kōrero whakaparahako arā a ngā pāti pērā anō i a ACT i tātou me tō tātou mana motuhake me tō tātou tino rangatiratanga. Kia kaha anō tātou i runga i te huarahi e whai nei tātou me te mea hoki kei a tātou ko tātou mana. Waiho mā Māori anō a Māori e kōrero waiho anō a Māori anō a Māori e rangatira.Nō reira Ngāti Kahungunu koutou ko Ruahine kei te mihi atu rā ki a koutou i tēnei rā nau haramai e hika mā ki Te Whare ki te pānuitanga tuatahi o tō kourou kerēme. Ka whanga awahau ki te wānanga ki roto i te komiti Māori me te whakarongo ki ngā kaupapa katoa kei roto i te kerēme nei. Āe tae ake rā ki te pānui tuarua me te pānui tuatoru. Nō reira e hika mā Ngāti Kahungunu Rangitāne maranga mai tēnei te Pāti Māori e tautoko kaitā nei i tēnei o ngā kerēme i tēnei rā. Kia ora tātou.[I acknowledge the many dead at this time. Dame June Jackson is one the elder Aunty Barlu another and Sir Wira as well as Marina Sciascia and others. Let the dead be with the dead.Returning to us who are sitting here greetings one and all. Kahurānaki who stands there Ngāti Kahungunu tribes Ngāti Kahungunu ki Wairarapa Ngāti Kahungunu ki Tāmaki-nui-a-Rua I call to you and formally welcome you. Greetings to all. With respect to our connections I am your relative the descendent of Kahukura Mihiata I greet you and mourn with you. To the mountain ranges of Ruahine of Tararua standing there. Rangitāne o Wairarapa Rangitāne o Tāmaki-nui-a-Rua I call to you and formally welcome you. I acknowledge our supernatural giant Rongokako. There are many stories about this giant in my territory in the East Coast in Te Whānau-a-Apanui too. His footsteps are still on the coastal rocks at Waiōrore the subtribe of Te Whānau a Hinetakahu ki Toihau. Therefore I acknowledge you who are carrying and guiding this claim. Greetings everyone to this joint Treaty claim of Ngāti Kahungunu and Rangitāne and the issues that have been established within in today the Castlepoint Scenic Reserve the collaboration to care for the body of water at Wairarapa and the Ruamahanga river the return of the reserved lands of Mākirikiri and Mataikona Scenic Reserves as well. Well I congratulate you on the consolidation of these properties.Despite the attributes of this claim it cannot rectify the wrongs of the Government and its laws which have for so long been appropriating from us all. Appropriating land destroying customary practice exploiting people and wrongly acquiring Māori thought. What a beast this is adept at separating people breaking up families splitting sub-tribes and dividing tribes as well. It is hoped that it will still be possible to find benefits in this situation to create businesses to grow work to revive sub-tribes to enliven customary practice and language along with other things. That is our desire here today and of course to work together. Although only 1 percent has been returned to us we must leave our grandchildren to fight for the other 99 percent.In addition in our Mana Motuhake policy is the way out of the current circumstances. To enable the Māori Party's desire to support our tribes first we must overhaul the current Treaty settlement process end the fiscal envelope the full and final settlements and the large natural groupings make Waitangi Tribunal decisions binding and resolve all outstanding WAI claims establish a Commissioner for the Treaty of Waitangi to oversee the Crown and all its departments and to return all reserve land to the tribes. So we have all heard the disparaging comments—that is from parties such as ACT—about us and our independence and self-determination. We must stay true to the path ahead where it seems we have our own authority. Let Māori themselves speak for Māori let Māori themselves ennoble Māori.Therefore Ngāti Kahungunu and Ruahine greetings to you on this day. Welcome to the House to the first reading of your claim. I await for the discussion with the Māori Affairs Committee and listen to all the issues within this claim—yes right up to the second and third readings. Therefore Ngāti Kahungunu and Rangitāne rise up. This is the Māori Party completely supporting this bill today. Thanks to all.]